Operacija Menu
Operacija Menu je kodno ime tajne operacije Strateške zračne komande (SAC) Sjedinjenih Država, a koja se sastojala od bombardiranja istočnih dijelova Kambodže u periodu od 18. ožujka 1969. do 26. svibnja 1970. godine. Mete ovoga bombardiranja bile su baze i utočišta Vijetnamske narodne armije i Việt Cộnga na istoku zemlje, uz granicu s Vijetnamom. Ova operacija istovremeno je bila dio i Kambodžanskog građanskog rata i Vijetnamskog rata. 

Službeni izvještaji o američkim zračnim bombardiranjima u periodu od 1964. do 1973. godine na podrčju Indokine bili su tajni sve do 2000., kada ih je deklasificirao predsjednik Bill Clinton. Dokumenti su otkrili kako su inicijalna bombardiranja Kambodže, ali i Laosa te Vijetnama, započela još 1965. godine, za vrijeme Johnsonove administracije, čak četiri godine ranije nego se inicijalno mislilo. Operacija Menu bila je djelo Nixonove administracije, preciznije dio vanjske politike koju je predvodio Henry Kissinger, a uvod u istu bila su bombardiranja pojedinačnih baza nazvana po dnevnim obrocima (operacije Breakfast, Lunch, Snack, Dinner, Supper i Dessert). Operacija Menu provedena je usred turbulentnog razdoblja za Kambodžu; naime, Norodom Sihanouk se u tom periodu postepeno udaljavao od svojih dotadašnjih komunističkih saveznika te se nanovo okretao prema Sjedinjenim Državama. Unatoč činjenici da su u tom trenutku poboljšavali odnose, Nixon je, iako je ranije u pismu obećao poštivanje kambodžanskog suvereniteta, proveo bombardiranje njezinog teritorija, odobrivši po prvi puta u historiji uporabu velikih B-52 vojnih aviona za bombardiranje. 

Sihanoukova uloga u svim ovim događanjima ostaje još uvijek nejasna; dio teorija naginje ideji da je kambodžanski vlada bio naprosto nemoćan zaustaviti takav rasplet, dok druge tvrde kako je osobno odobrio bombardiranje jer mu je išlo u korist. Osim vijetnamskih trupa, štetu su pretrpjeli i Crveni Kmeri te civili, međutim ukupni razmjeri iste i do danas su nejasni. 

Operacija Menu završena je krajem svibnja, međutim na istu se nadovezala operacija Freedom Deal, u sklopu koje su B-52 bombarderi gađali mnogo šire područje i to sve do kolovoza 1973. godine.

Literatura 
Neobjavljeni vladini dokumenti
 Military Assistance Command, Vietnam, Command History 1967, Annex F, Saigon, 1968.
 Military Assistance Command, Vietnam, Command History 1968, Annex F, Saigon, 1969.

Objavljeni vladini dokumenti
 Head, William H. War from Above the Clouds: B-52 Operations during the Second Indochina War and the Effects of the Air War on Theory and Doctrine. Maxwell Air Force Base AL: Air University Press, 2002.
 Nalty, Bernard C., Air War over South Vietnam, 1968–1975. Washington DC: Air Force Museums and History Program, 2000. 
 Tilford, Earl H. Setup: What the Air force did in Vietnam and Why. Maxwell Air Force Base AL: Air University Press, 1991.

Ostalo
 Isaacs, Arnold, Gordon Hardy, MacAlister Brown, et al., Pawns of War: Cambodia and Laos. Boston: Boston Publishing Company, 1987. 
 Morocco, John, Operation Menu in War in the Shadows. Boston: Boston Publishing Company, 1988. 
 Morocco, John, Rain of Fire: Air War, 1969–1975. Boston: Boston Publishing Company, 1985. 
 Rotter, Andrew J. ed., Light at the end of the tunnel : a Vietnam War anthology; New York: St. Martin’s Press, 1991 ; p. 276ff., Shawcross: Bombing Cambodia—A critique.
 Shaw, John M. The Cambodian Campaign: The 1970 Offensive and America's Vietnam War. Lawrence KS: University of Kansas Press, 2005.
 Shawcross, William, Sideshow: Kissinger, Nixon, and the Destruction of Cambodia. New York: Washington Square Books, 1979. 
 Sorley, Lewis, A Better War: The Unexamined Victories and Final Tragedy of America's Last Years in Vietnam. New York: Harvest Books, 1999.
 Westmoreland, William C. A Soldier Reports. New York: Doubleday, 1976.

1969
1970
Vijetnamski rat
Američki ratni zločini
Kambodžanska vojna historija
Kmerska Republika